
Ministru kabineta rīkojums Nr. 811
Rīgā 2023. gada 28. novembrī (prot. Nr. 59 17. §)
Par valstij piekrītošo nekustamo īpašumu Celtnieku ielā, Ventspilī, nodošanu Ventspils valstspilsētas pašvaldības īpašumā 
· 1. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu atļaut Satiksmes ministrijai nodot bez atlīdzības Ventspils valstspilsētas pašvaldības īpašumā šādus valstij piekrītošos nekustamos īpašumus, lai saskaņā ar Pašvaldību likuma 4. panta pirmo daļu tos izmantotu pašvaldības autonomo funkciju īstenošanai:
· 1.1. nekustamo īpašumu "Celtnieku iela 43 k-59" (nekustamā īpašuma kadastra Nr. 2700 027 0373) – zemes vienību (zemes vienības kadastra apzīmējums 2700 027 0295) 0,1183 ha platībā – Celtnieku ielā 39, Ventspilī;
· 1.2. nekustamo īpašumu "Celtnieku iela 45" (nekustamā īpašuma kadastra Nr. 2700 027 0207) – zemes vienību (zemes vienības kadastra apzīmējums 2700 027 0207) 0,6126 ha platībā – Ventspilī;
· 1.3. nekustamo īpašumu "Mauri" (nekustamā īpašuma kadastra Nr. 2700 033 0504) – zemes vienību (zemes vienības kadastra apzīmējums 2700 033 0025) 0,7379 ha platībā – Celtnieku ielā 51, Ventspilī;
· 1.4. nekustamo īpašumu "Mauri" (nekustamā īpašuma kadastra Nr. 2700 033 0534) – zemes vienību (zemes vienības kadastra apzīmējums 2700 033 0026) 0,6961 ha platībā – Celtnieku ielā 55, Ventspilī. 
· 2. Pilnvarot Ventspils valstspilsētas pašvaldību parakstīt nostiprinājuma lūgumu par šā rīkojuma 1. punktā minēto nekustamo īpašumu (turpmāk – nekustamie īpašumi) ierakstīšanu zemesgrāmatā uz valsts vārda Satiksmes ministrijas personā, kā arī veikt citas nepieciešamās darbības attiecīgo nekustamo īpašumu ierakstīšanai zemesgrāmatā.
· 3. Ventspils valstspilsētas pašvaldībai nekustamos īpašumus bez atlīdzības nodot valstij, ja tie vairs netiek izmantoti šā rīkojuma 1. punktā minēto funkciju īstenošanai.
· 4. Ventspils valstspilsētas pašvaldībai, nostiprinot zemesgrāmatā īpašuma tiesības uz nekustamajiem īpašumiem:
· 4.1. nostiprināt īpašuma tiesības zemesgrāmatā uz valsts vārda Satiksmes ministrijas personā vienlaikus ar Ventspils valstspilsētas pašvaldības īpašuma tiesību nostiprināšanu;
· 4.2. norādīt, ka īpašuma tiesības nostiprinātas uz laiku, kamēr Ventspils valstspilsētas pašvaldība nodrošina šā rīkojuma 1. punktā minēto funkciju īstenošanu;
· 4.3. ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku.
· 5. Šā rīkojuma 4.3. apakšpunktā minēto aizliegumu – apgrūtināt nekustamos īpašumus ar hipotēku – nepiemēro, ja nekustamie īpašumi tiek ieķīlāti valsts aizdevuma nodrošināšanai, lai saņemtu Eiropas Savienības fondu atbalstu.

